CELEX: 31999D0469
Language: hr
Date: 1999-06-25 00:00:00
Title: 1999/469/EZ: Odluka Komisije od 25. lipnja 1999. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s proizvodima koji se odnose na beton, žbuku i žbuku za injektiranje (priopćena pod brojem dokumenta C(1999) 1480)  Tekst značajan za EGP

13/Sv. 057
            
            
               HR
            
            
               Službeni list Europske unije
            
            
               129
            
         31999D0469
   
               L 184/27
            
            
               SLUŽBENI LIST EUROPSKE UNIJE
            
            
               25.06.1999.
            
         
      ODLUKA KOMISIJE
   
   od 25. lipnja 1999.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s proizvodima koji se odnose na beton, žbuku i žbuku za injektiranje
   (priopćena pod brojem dokumenta C(1999) 1480)
   (Tekst značajan za EGP)
   (1999/469/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da:
   
               (1)
            
            
               Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, najmanje zahtjevan postupak koji je u skladu sa sigurnošću; budući da to znači da treba odlučiti je li, za dani proizvod ili skupinu proizvoda, postojanje nadzornog sustava proizvodnje pod odgovornošću proizvođača potreban i dovoljan uvjet za potvrđivanje sukladnosti ili je za ispunjavanje kriterija iz članka 13. stavka 4. potrebno uključiti ovlašteno certifikacijsko tijelo.
            
         
               (2)
            
            
               Člankom 13. stavkom 4. zahtijeva se da time utvrđeni postupak bude naznačen u ovlaštenjima i tehničkim specifikacijama; budući da je stoga poželjno definirati pojam proizvoda ili skupine proizvoda onako kako se koristi u ovlaštenjima i tehničkim specifikacijama.
            
         
               (3)
            
            
               Oba postupka predviđena člankom 13. stavkom 3. detaljno su opisana u Prilogu III. Direktivi 89/106/EEZ; budući da je stoga potrebno jasno odrediti metode uz pomoć kojih bi se ta dva postupka morala provesti, pozivanjem na Prilog III., za svaki proizvod ili skupinu proizvoda, obzirom da Prilog III. daje prednost određenim sustavima.
            
         
               (4)
            
            
               Postupak iz točke (a) članka 13. stavka 3. odgovara sustavima utvrđenim u prvoj mogućnosti, bez neprekidnog nadzora, te drugoj i trećoj mogućnosti točke ii. odjeljka 2. Priloga III. i postupak iz točke (b) članka 13. stavka 3. odgovara sustavima utvrđenim u točki i. odjeljka 2. Priloga III., te u prvoj mogućnosti točke ii. odjeljka 2. Priloga III., s neprekidnim nadzorom.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za graditeljstvo,
            
         DONIJELA JE OVU ODLUKU:
   Članak 1.
   Sukladnost proizvoda i skupine proizvoda utvrđenih u Prilogu I. ocjenjuje se postupkom kojim proizvođač ima isključivo pod svojom odgovornošću nadzorni sustav tvorničke proizvodnje kojim se jamči da je proizvod u skladu s odgovarajućim tehničkim specifikacijama.
   Članak 2.
   Sukladnost proizvoda utvrđenih u Prilogu II. ocjenjuje se postupkom kojim je, uz nadzorni sustav tvorničke proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno ovlašteno certifikacijsko tijelo.
   Članak 3.
   Postupak za potvrđivanje sukladnosti kako je utvrđen u Prilogu III. navodi se u ovlaštenjima za usklađene norme.
   Članak 4.
   Ova je Odluka upućena državama članicama.
   
      Sastavljeno u Bruxellesu 25. lipnja 1999.
      
         
            Za Komisiju
         
         Martin BANGEMANN
         
         
            Član Komisije
         
      
   
   
      (1)  SL L 40, 11.2.1989., str. 12.
   
   
      (2)  SL L 220, 30.8.1993., str. 1.
   
   PRILOG I.
   Vlakna
   Za upotrebu koja nije određena u Prilogu II.
   Proizvodi za zaštitu i popravak betona
   Za upotrebu s niskim zahtjevima u zgradama i objektima niskogradnje za koje klasa otpornosti na vatru, ako se traži, nije A (1), B (1) i C (1).
   
      (1)  Materijali kod kojih je reakcija na vatru podložna promjeni za vrijeme proizvodnje. (U načelu oni podložni kemijskim modifikacijama, npr. usporivači gorenja ili kod kojih promjene sastava dovode do promjena reakcije na vatru).
   PRILOG II.
   Vlakna
   Za strukturnu upotrebu u betonu, žbuci i žbuci za injektiranje.
   Proizvodi za zaštitu i popravak betona
   Za upotrebu u zgradama i objektima niskogradnje koji nisu određeni u Prilogu I.
   Dodaci:
   Dodatni sastojci tip I.
   Dodatni sastojci tip II.
   Za upotrebu u betonu, žbuci i žbuci za injektiranje.
   PRILOG III.
   
      Napomena: Za proizvode koji imaju jedan ili više predviđenih načina upotrebe određenih u sljedećim skupinama proizvoda, zadaće ovlaštenog tijela, koje su izvedene iz odgovarajućih sustava za potvrđivanje sukladnosti, kumulativne su.
   SKUPINA PROIZVODA:
   PROIZVODI KOJI SE ODNOSE NA BETON, ŽBUKU I ŽBUKU ZA INJEKTIRANJE (1/2)
   Sustavi potvrđivanja sukladnosti
   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) za potvrđivanje sukladnosti u odgovarajućoj usklađenoj normi(-ama).
   
               Proizvod
            
            
               Predviđena upotreba
            
            
               Razina(-e) ili klasa(-e)
            
            
               Sustav(-i) potvrđivanja sukladnosti
            
         
               
                  Dodaci
               
            
            
               za beton, žbuku i žbuku za injektiranje
            
            
               —
            
            
               2+
            
         
               
                  Dodatni sastojci tip I.
               
            
            
               za beton, žbuku i žbuku za injektiranje
            
            
               —
            
            
               2+
            
         
               
                  Dodatni sastojci tip II.
               
            
            
               za beton, žbuku i žbuku za injektiranje
            
            
               —
            
            
               1+
            
         
               
                  Vlakna
               
            
            
               za strukturnu upotrebu u betonu, žbuci i žbuci za injektiranje
            
            
               —
            
            
               1
            
         
                
            
            
                
            
            
                
            
         
               za ostale upotrebe u betonu, žbuci i žbuci za injektiranje
            
            
               —
            
            
               3
            
         
               
                  Proizvodi za zaštitu i popravak betona
               
            
            
               za upotrebu s niskim zahtjevima u zgradama i objektima
               niskogradnje
            
            
               —
            
            
               4
            
         
                
            
            
                
            
            
                
            
         
               za ostale upotrebe u zgradama i objektima niskogradnje
            
            
               —
            
            
               2+
            
         
               
                           Sustav 1+:
                        
                        
                           Vidjeti Direktivu 89/106/EEZ, Prilog III.(2)(i), bez inspekcijskog testa uzoraka.
                        
                     
                           Sustav 1:
                        
                        
                           Vidjeti Direktivu 89/106/EEZ, Prilog III.(2)(i), bez inspekcijskog testa uzoraka.
                        
                     
                           Sustav 2+:
                        
                        
                           Vidjeti Direktivu 89/106/EEZ, Prilog III.(2)(ii), prva mogućnost, uključujući certifikat kontrole proizvodnje od ovlaštenog tijela na temelju početne inspekcije tvornice i kontrole proizvodnje kao i neprekidnog nadzora, ocjene i odobrenja kontrole proizvodnje.
                        
                     
                           Sustav 3.:
                        
                        
                           Vidjeti Direktivu 89/106/EEZ, Prilog III.(2)(ii), druga mogućnost.
                        
                     
                           Sustav 4+:
                        
                        
                           Vidjeti Direktivu 89/106/EEZ, Prilog III.(2)(ii), treća mogućnost.
                        
                     
         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA:
   PROIZVODI KOJI SE ODNOSE NA BETON, ŽBUKU I ŽBUKU ZA INJEKTIRANJE (2/2)
   Sustavi potvrđivanja sukladnosti
   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) za potvrđivanje sukladnosti u odgovarajućoj usklađenoj normi(-ama).
   
               Proizvod
            
            
               Predviđena upotreba
            
            
               Razina(-e) ili klasa(-e) (otpornost na požar)
            
            
               Sustav(-i) potvrđivanja sukladnosti
            
         
               
                  Proizvodi za zaštitu i popravak betona
               
            
            
               za upotrebe za koje vrijede propisi u slučaju požara
            
            
               A (1), B (1), C (1)
               
            
            
               1
            
         
                
            
            
                
            
         
               A (2), B (2), C (2)
               
            
            
               3
            
         
                
            
            
                
            
         
               A (3), D, E, F
            
            
               4
            
         
               Sustav 1.: Vidjeti Direktivu 89/106/EEZ, Prilog III.2(i), bez inspekcijskog testa uzoraka.
               Sustav 3.: Vidjeti Direktivu 89/106/EEZ, Prilog III.2(ii), druga mogućnost.
               Sustav 4.: Vidjeti Direktivu 89/106/EEZ, Prilog III.2(ii), treća mogućnost.
            
         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   
      (1)  Materijali kod kojih je reakcija na vatru podložna promjeni za vrijeme proizvodnje. (U načelu oni podložni kemijskim modifikacijama, npr. usporivači gorenja ili kod kojih promjene sastava dovode do promjena reakcije na vatru).
   
      (2)  Materijali kod kojih reakcija na vatru nije podložna promjeni za vrijeme proizvodnje.
   
      (3)  Materijali klase A kod kojih, u skladu s Odlukom 96/603/EZ, ne treba testirati reakciju na vatru.